..............(sz.) napirend

**E L Ő T E R J E S Z T É S**

**A Képviselő-testület 2023. február 28-i rendes ülésére**

**Tárgy:** Javaslat a bizottsági hatásköri rendelet hatályon kívül helyezésével kapcsolatosan egyes önkormányzati rendeletek módosítására

**Készítette**: …………………………….

dr. Silye Tamás jegyzői igazgató

**Egyeztetve:** ……………………………

dr. Varga Előd Bendegúz alpolgármester

**Látta:**  **………………………………..**

 dr. Szalai Tiborjegyző

A napirend tárgyalása zárt ülést nem igényel.

**Tisztelt Képviselő-testület!**

Az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet módosításáról szóló 29/2022.(X.28.) önkormányzati rendelet (a továbbiakban: Mód.rend.) hatályon kívül helyezte a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) önkormányzati rendeletet (a továbbiakban: Bizottsági hatásköri rendelet). A Mód.rend. a bizottságok hatáskörére, a bizottságok és a tanácsnokok feladatkörére vonatkozó szabályozást – Magyarország helyi önkormányzatairól szóló 2011. évi CLXXXIX. törvénnyel összhangban – beépítette az önkormányzat Szervezeti és Működési Szabályzatáról szóló 13/1992.(VII.01.) önkormányzati rendeletbe (a továbbiakban: SZMSZ) és annak mellékleteibe.

Ezzel összefüggésben azoknak az önkormányzati rendeleteknek, amelyek a Bizottsági hatásköri rendeletre tartalmaznak hivatkozást, a módosítása vált indokolttá.

A módosítással érintett önkormányzati rendeletek az alábbiak:

- a lakásépítéshez, lakásvásárláshoz és - felújításhoz nyújtható helyi pénzbeli támogatásról szóló 5/2004. (II. 27.) önkormányzati rendelet,

- az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzati lakások és helyiségek elidegenítésének szabályairól szóló 34/2004. (X. 13.) önkormányzati rendelet,

- az Önkormányzat testnevelés és sportfeladatairól, a testnevelés és a sporttevékenység támogatásáról szóló 1/2007. (I. 23.) önkormányzati rendelet,

- a szociális igazgatásról és a gyermekjóléti ellátások helyi szabályozásáról szóló 3/2015. (II. 27.) önkormányzati rendelet,

- az Önkormányzat tulajdonában lévő közterületek használatának és rendjének helyi szabályozásáról szóló 8/2018. (III. 23.) önkormányzati rendelet,

- „Budapest Főváros II. Kerület Önkormányzatának Hajós Alfréd Sport Ösztöndíj” alapításáról és adományozásáról szóló 32/2019. (XII. 20.) önkormányzati rendelet, és

- a tanulmányi ösztöndíj alapításáról szóló 8/2022. (IV. 01.) önkormányzati rendelet.

A jelen módosító rendelet célzottan a Bizottsági hatásköri rendeletre vonatkozó hivatkozásokat módosítja az egyes önkormányzati rendeletekben úgy, hogy helyébe az SZMSZ-re történő hivatkozás kerül. A felsorolt rendeletek közül az Önkormányzat testnevelés és sportfeladatairól, a testnevelés és a sporttevékenység támogatásáról szóló 1/2007. (I. 23.) önkormányzati rendeletben a hatályos bizottsági elnevezéseket követve a hatáskört gyakorló bizottsági elnevezés is pontosításra kerül.

Kérem a Tisztelt Képviselő-testületet az előterjesztés megtárgyalására és az alábbi módosító önkormányzati rendelet megalkotására.

A rendelet elfogadásához minősített többségű szavazati arány szükséges.

**Budapest, 2023. február 17.**

  **Örsi Gergely**

 Polgármester

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**a bizottsági hatásköri rendelet hatályon kívül helyezésével kapcsolatosan egyes önkormányzati rendeletek módosításáról**

Budapest Főváros II. Kerületi Önkormányzat Képviselő-testülete az Alaptörvény 32. § (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A lakásépítéshez, lakásvásárláshoz és -felújításhoz nyújtható helyi pénzbeli támogatásról valamint a fiatal házaspárok első, saját tulajdonú lakáshoz jutásához nyújtható támogatásról szóló 5/2004. (II. 27.) önkormányzati rendelet 3. § 8. pontjában a „képviselő-testület által kialakított bizottságok hatásköréről, a bizottságok és tanácsnokok feladatköréről” szövegrész helyébe a „mindenkori hatályos Szervezeti és Működési Szabályzatról” szöveg lép.

**2. §**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X. 13.) önkormányzati rendelet 6. § (5) bekezdésében a „Képviselő-testület által kialakított bizottságok hatásköréről, a bizottságok és a tanácsnokok feladatköréről szóló 24/2019.(XI.18.)” szövegrész helyébe a „mindenkori hatályos Szervezeti és Működési Szabályzatról szóló” szöveg lép.

**3. §**

Az Önkormányzat testnevelés és sportfeladatairól, a helyi testnevelés és a sporttevékenység támogatásáról szóló 1/2007. (I. 23.) önkormányzati rendelet 12. §-ában az „a Közművelődési, Közoktatási, Sport és Informatikai Bizottság (továbbiakban: KKSI Bizottság) gyakorolja, a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001. (XII. 22.)” szövegrész helyébe az „a Közoktatási, Közművelődési, Sport, Egészségügyi, Szociális és Lakásügyi Bizottság gyakorolja, a mindenkori hatályos Szervezeti és Működési Szabályzatról szóló” szöveg lép.

**4. §**

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 3. § (2) bekezdésében a „Képviselő-testület által kialakított bizottságok hatásköréről” szövegrész helyébe a „mindenkori hatályos Szervezeti és Működési Szabályzatról” szöveg lép.

**5. §**

A Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III. 23.) önkormányzati rendelet 3. § (3) bekezdésében a „külön” szövegrész helyébe az „a mindenkori hatályos Szervezeti és Működési Szabályzatról szóló önkormányzati” szöveg lép.

**6. §**

A „Budapest Főváros II. Kerület Önkormányzatának Hajós Alfréd Sport Ösztöndíj” alapításáról és adományozásáról szóló 32/2019.(XII.20.) önkormányzati rendelet 4. § (1) bekezdésében a „Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.)” szövegrész helyébe a „mindenkori hatályos Szervezeti és Működési Szabályzatról szóló” szöveg lép.

**7. §**

A tanulmányi ösztöndíj alapításáról szóló 8/2022. (IV. 1.) önkormányzati rendelet 2. § (4) bekezdésében a „Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019. (XI. 18.)” szövegrész helyébe a „mindenkori hatályos Szervezeti és Működési Szabályzatról szóló” szöveg lép.

**8. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely****polgármester** | **dr. Szalai Tibor****jegyző** |

Általános indokolás

Az önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet módosításáról szóló 29/2022.(X.28.) önkormányzati rendelet hatályon kívül helyezte a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) önkormányzati rendeletet és a bizottságok hatáskörére, a bizottságok és a tanácsnokok feladatkörére vonatkozó szabályozást – Magyarország helyi önkormányzatairól szóló 2011. évi CLXXXIX. törvénnyel összhangban – beépítette az önkormányzat Szervezeti és Működési Szabályzatáról szóló 13/1992.(VII.01.) önkormányzati rendeletbe (a továbbiakban: SZMSZ) és annak mellékleteibe. A jelen módosító rendelet célzottan a Bizottsági hatásköri rendeletre vonatkozó hivatkozásokat módosítja az egyes önkormányzati rendeletekben úgy, hogy helyébe az SZMSZ-re történő hivatkozás kerül.

Részletes indokolás

**Az 1. §-hoz**

A lakásépítéshez, lakásvásárláshoz és -felújításhoz nyújtható helyi pénzbeli támogatásról valamint a fiatal házaspárok első, saját tulajdonú lakáshoz jutásához nyújtható támogatásról szóló 5/2004. (II. 27.) önkormányzati rendelet szövegezését módosítja.

**A 2. §-hoz**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X. 13.) önkormányzati rendelet szövegezését módosítja.

**A 3. §-hoz**

Az Önkormányzat testnevelés és sportfeladatairól, a helyi testnevelés és a sporttevékenység támogatásáról szóló 1/2007. (I. 23.) önkormányzati rendelet szövegezését módosítja a Szervezeti és Működési Szabályzatban meghatározott bizottsági elnevezés szerint.

**A 4. §-hoz**

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet szövegezését módosítja.

**Az 5. §-hoz**

A Budapest Főváros II. Kerületi Önkormányzat tulajdonában lévő közterületek használatának és rendjének helyi szabályozásáról szóló 8/2018. (III. 23.) önkormányzati rendelet szövegezését módosítja.

**A 6. §-hoz**

A „Budapest Főváros II. Kerület Önkormányzatának Hajós Alfréd Sport Ösztöndíj” alapításáról és adományozásáról szóló 32/2019.(XII.20.) önkormányzati rendelet szövegezését módosítja.

**A 7. §-hoz**

A tanulmányi ösztöndíj alapításáról szóló 8/2022. (IV. 1.) önkormányzati rendelet szövegezését módosítja.

**A 8. §-hoz**

Hatályba léptető és hatályon kívül helyező rendelkezéseket tartalmaz.